《读书 其二》
宋代·张九成

横浦非吾土，久寓亦何聊。不学元相国，百斛贮胡椒。

饥寒何以遣，唯以文字消。方其得意处，捽茹亦逍遥。

顿忘物我情，天地本宽饶。告尔二三子，我歌汝其谣。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。